gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6240, del 07-04-2010 (2010/3273)

RESOLUCIÓ de 22 de març de 2010, de la Secretaria Autonòmica d'Educació de la Conselleria d'Educació, per la qual es procedix a la substitució d'un membre de la Mesa de Pares.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   6240

Data del DOGV
:   07-04-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/3273


Data del document
:   22-03-2010

Organisme emissor
:   Conselleria d'Educació

Tipus de document
:   Resolució

RESOLUCIÓ de 22 de març de 2010, de la Secretaria Autonòmica d'Educació de la Conselleria d'Educació, per la qual es procedix a la substitució d'un membre de la Mesa de Pares. [2010/3273]  
Per Orde de 18 d'abril de 1996, de la Conselleria de Cultura, Educació i Ciència, es constituïx la Mesa de les Organitzacions de Pares/Mares d'Alumnes i Administració Educativa, com a òrgan col·legiat de participació de les associacions de pares d'alumnes.  
En virtut de la disposició final primera de l'Orde de 18 d'abril de 1996, prèvia proposta de l'entitat corresponent, i fent ús de les atribucions que tinc conferides i de conformitat amb l'apartat quint de l'Orde de 18 d'abril de 1996, de la Conselleria de Cultura, Educació i Ciència, resolc:  
Primer  
El cessament del següent membre de la Mesa de Pares:  
En representació de la Confederació d'Associacions de Pares i Mares d'Alumnes de la Comunitat Valenciana «Gonzalo Anaya»,  
Suplent: Tania Maritza Cajas Quishpe  
Segon  
El nomenament com a membre de la Mesa de Pares:  
En representació de la Confederació d'Associacions de Pares i Mares d'Alumnes de la Comunitat Valenciana «Gonzalo Anaya»,  
Suplent: Leonor Tolos Cabanes  
Tercer  
La present resolució produirà efectes l'endemà de la seua publicació en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la Conselleria d'Educació en el termini d'un mes, a comptar de l'endemà de la seua publicació.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos, a comptar de l'endemà de la seua publicació.  
València, 22 de març de 2010.- La secretària autonòmica d'Educació: Concepción Gómez Ocaña.
Diari Oficial de la Generalitat Valenciana


Sumari del DOGV 6245, del 14-04-2010 (2010/3876)

Notificació de l'acord d'iniciació de l'expedient sancionador número 086/10 SAN.
--------------------------------------------------------------------------------

### Dades del document

Número de DOGV
:   6245

Data del DOGV
:   14-04-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/3876


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació de l'acord d'iniciació de l'expedient sancionador número 086/10 SAN. [2010/3876]  
De conformitat amb el que disposen els articles 59.5 i 61 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria de Medi Ambient, Aigua, Urbanisme i Habitatge a la persona o entitat denunciada que a continuació s'expressa, ja que s'ha intentat la notificació en l'últim domicili conegut, però aquesta no s'ha pogut practicar.  
Expedient número: 086/10 SAN  
Interessat: Salvador Catalá Ibáñez  
Última adreça coneguda: c/ Albacete, 45. València  
Assumpte: acord d'iniciació d'expedient sancionador dictat per la secretària autonòmica el 5 de març de 2010.  
L'expedient es troba en l'Àrea d'Inspecció de la Conselleria de Medi Ambient, Aigua, Urbanisme i Habitatge, carrer de Francesc Cubells, 7, 46550 València, on heu de comparéixer per a conéixer el contingut íntegre de l'acte en el termini de deu dies hàbils comptadors des de l'endemà de la publicació d'aquest edicte en el Diari Oficial de la Comunitat Valenciana.  
S'informa la persona interessada del dret que l'assisteix d'aportar les al·legacions que estime convenients en la seua defensa, o, si és el cas, a interposar recurs, tot això dins del termini legalment establit. Transcorregut aquest sense haver fet ús d'aquest dret, es dictaran les resolucions oportunes.  
València, 26 de març de 2010.- La sotssecretària: Cristina Serrano Mateo.
Diari Oficial de la Generalitat Valenciana


Sumari del DOGV 6276, del 27-05-2010 (2010/5783)

Informació pública de la modificació dels estatuts de l'organització professional denominada Associació de Professionals de la Dansa de la Comunitat Valenciana.
----------------------------------------------------------------------------------------------------------------------------------------------------------------

### Dades del document

Número de DOGV
:   6276

Data del DOGV
:   27-05-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/5783


Organisme emissor
:   Conselleria d'Economia, Hisenda i Ocupació

Tipus de document
:   Anunci

Informació pública de la modificació dels estatuts de l'organització professional denominada Associació de Professionals de la Dansa de la Comunitat Valenciana. [2010/5783]  
En compliment del que disposa la normativa legal vigent sobre depòsit d'estatuts d'associacions professionals, organitzacions empresarials i sindicats de treballadors i funcionaris, i als efectes previstos en esta, es fa públic que ha sigut dipositada en esta oficina, adscrita a la Direcció General de Treball, Cooperativisme i Economia Social, la certificació de la modificació dels estatuts de l'organització professional denominada Associació de Professionals de la Dansa de la Comunitat Valenciana, que va ser aprovada per l'Assemblea General Extraordinària realitzada el dia 28 de març de 2008.  
La modificació consistix en l'addició de quatre fins en l'article 6. La certificació consta firmada per la secretària Alicia Herrero Simón, amb el vistiplau del president, Jesús Mascarós Mansillas.  
València, 8 d'abril de 2010.- L'encarregada de l'Oficina de dipòsit d'estatuts d'organitzacions professionals: Mª Soledad Sánchez-Tarazaga Marcelino.
Diari Oficial de la Generalitat Valenciana


Sumari del DOGV 6236, del 30-03-2010 (2010/2873)

Aprovació definitiva del Programa d'Actuació Integrada de la UE-P3.
-------------------------------------------------------------------

### Dades del document

Número de DOGV
:   6236

Data del DOGV
:   30-03-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/2873


Data del document
:   10-03-2010

Organisme emissor
:   Ajuntament d'Utiel

Tipus de document
:   Anunci

Descriptors 

:   * Utiel
    * pla d'urbanisme
    * administració local

Aprovació definitiva del Programa d'Actuació Integrada de la UE-P3. [2010/2873]  
El Ple de l'Ajuntament d'Utiel, en sessió celebrada el dia 4 de març de 2010, va aprovar definitivament el Programa d'Actuació Integrada per al desenvolupament de la unitat d'execució UE-P3 del PGOU d'Utiel, així com el projecte d'urbanització, els instruments d'ordenació i documents d'execució, i proposició juridicoeconòmica que integren l'alternativa tècnica presentada per aquest ajuntament, assumint la figura d'agent urbanitzador responsable de l'execució del programa per gestió directa, la qual cosa es fa pública en compliment del que disposa l'article 137.7 de la Llei 16/2005, de 30 de desembre, Urbanística Valenciana.  
Utiel, 10 de març de 2010.- L'alcalde: José Luis Ramírez Ortiz.
Diari Oficial de la Generalitat Valenciana


Sumari del DOGV 6261, del 06-05-2010 (2010/4715)

Convocatòria d'Assemblea General ordinària.
-------------------------------------------

### Dades del document

Número de DOGV
:   6261

Data del DOGV
:   06-05-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/4715


Organisme emissor
:   Caixa Rural Vinaròs, SCOOP Crèd. V.

Tipus de document
:   Convocatòria

Convocatòria d'Assemblea General ordinària. [2010/4715]  
En compliment de l'acord adoptat pel Consell Rector d'aquesta entitat i de conformitat amb el legal i estatutàriament establert, es convoca a tots els socis d'aquesta per a celebrar Assemblea General ordinària, a l'auditori municipal situat a la plaça Sant Agustí d'aquesta localitat, el pròxim dia 27 de maig, a les 20.30 hores en primera convocatòria i a les 21.00 hores en segona, a fi de tractar els diferents punts del següent ordre del dia:  
1. Examen de la gestió social. Aprovació, si escau, dels comptes anuals corresponents al passat exercici econòmic 2009.  
2. Acord sobre distribució de resultats.  
3. Aprovació, si escau, de la liquidació del pressupost d'ingressos i despeses del fons de formació i promoció cooperativa de l'exercici anterior i pla d'inversions i despeses d'aquest fons per a l'exercici en curs.  
4. Elecció per a la renovació estatutària de membres titulars del Consell Rector i suplents, així com per a la designació dels integrants de la comissió de recursos.  
5. Suggeriments i preguntes al Consell Rector.  
6. Decisió sobre l'aprovació de l'acta. Designació dels socis a aquest efecte.  
Vinaròs, 20 d'abril de 2010.- El president: Manuel Molinos Borrás.  
Nota. Conforme al disposat en els articles 26 i 34 de la Llei de Cooperatives de la Comunitat Valenciana, els comptes anuals, l'informe de gestió, l'informe d'auditoria i els altres documents referents a les restants propostes sobre les quals ha de decidir l'Assemblea, estan a la disposició dels socis en el domicili social de l'entitat, on podran ser examinats, de 10.00 a 12.00 hores, durant tots els dies hàbils des del de l'anunci d'aquesta convocatòria i fins al dia de celebració de l'Assemblea; els socis així mateix tenen dret a rebre gratuïtament, prèvia sol·licitud per escrit, una còpia dels documents indicats.
Diari Oficial de la Generalitat Valenciana


Sumari del DOGV 6248, del 19-04-2010 (2010/3832)

Informació pública de la modificació puntual número 1 de l'APD/11, Babel-Asilo, del Pla General d'Ordenació Urbana d'Alacant.
-----------------------------------------------------------------------------------------------------------------------------

### Dades del document

Número de DOGV
:   6248

Data del DOGV
:   19-04-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/3832


Data del document
:   29-03-2010

Organisme emissor
:   Ajuntament d'Alacant

Tipus de document
:   Anunci

Descriptors 

:   * Alacant
    * pla d'urbanisme
    * administració local

Informació pública de la modificació puntual número 1 de l'APD/11, Babel-Asilo, del Pla General d'Ordenació Urbana d'Alacant. [2010/3832]  
L'Alcaldia Presidència, amb data 26 de març de 2010, ha dictat un decret pel qual resol:  
Sotmetre a exposició pública durant un termini d'un mes, comptador des de la publicació d'aquest edicte en el Diari Oficial de la Comunitat Valenciana, de la modificació puntual número 1 de l'APD/11, Babel-Asilo, del Pla General d'Ordenació Urbana d'Alacant.  
Cosa que es publica per a general coneixement, i se significa que l'expedient podrà ser examinat a l'Oficina Municipal d'Informació Urbanística (plaça de Sant Cristòfol, núm. 14, davall) i que, durant el termini indicat, es podran presentar al·legacions; tot això de conformitat amb el que disposen els articles 90.2 i 83.2 de la Llei 16/2005, de 30 de desembre, Urbanística Valenciana.  
Alacant, 29 de març de 2010.- L'alcaldessa: Sonia Castedo Ramos. El vicesecretari: Germán Pascual Ruiz-Valdepeñas.
Diari Oficial de la Generalitat Valenciana


Sumari del DOGV 6216, del 01-03-2010 (2010/1974)

Informació pública del Pla de Participació Pública que integra l'estudi d'integració paisatgística presentat per la mercantil Patrimonio & Gestiones Bajo Ebro, SL, que acompanya al projecte d'obres de reforma i ampliació d'habitatge unifamiliar al polígon 23, parce·les 305 i 306.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6216

Data del DOGV
:   01-03-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/1974


Data del document
:   22-02-2010

Organisme emissor
:   Ajuntament d'Alcalà de Xivert

Tipus de document
:   Anunci

Descriptors 

:   * Alcalà de Xivert
    * administració local
    * pla d'urbanisme

Informació pública del Pla de Participació Pública que integra l'estudi d'integració paisatgística presentat per la mercantil Patrimonio & Gestiones Bajo Ebro, SL, que acompanya al projecte d'obres de reforma i ampliació d'habitatge unifamiliar al polígon 23, parce·les 305 i 306. [2010/1974]  
L'alcalde president de l'Ajuntament d'Alcalà de Xivert (Castelló), fa saber:   
Que en data 22 de febrer de 2010 i per Decret d'Alcaldia número 2010/068, es resol sotmetre a informació pública el Pla de Participació Pública que integra l'estudi d'integració paisatgística presentat per la mercantil Patrimonio & Gestiones Bajo Ebro, SL, amb CIF número M96568796, que acompanya al projecte d'obres de construcció de reforma i ampliació d'habitatge unifamiliar, al polígon 23, parcel·les 305 i 306, del terme municipal d'Alcalà de Xivert, visat pel Col·legi Oficial d'Arquitectes en data 12 de gener de 2010, número 2009/3157-2.  
Per tant i d'acord amb el que establix l'article 58.2 del Decret 120/2006, d'11 d'agost, del Consell, pel qual s'aprova el Reglament de Paisatge de la Comunitat Valenciana, es publica en la pàgina web, en el tauler d'edictes de l'Ajuntament, en un periòdic d'àmplia difusió en el municipi i en el Diari Oficial de la Comunitat Valenciana. Des de la publicació en el Diari Oficial de la Comunitat Valenciana de l'anunci d'informació pública i durant un període de 15 dies hàbils, tota persona interessada podrà exercir el seu dret a formular al·legacions i observacions.  
Alcalà de Xivert, 22 de febrer de 2010.- L'alcalde: Francisco Juan Mars.
Diari Oficial de la Generalitat Valenciana


Sumari del DOGV 6197, del 02-02-2010 (2010/692)

Judici de declaració d'hereus abintestat número 001088/2009.
------------------------------------------------------------

### Dades del document

Número de DOGV
:   6197

Data del DOGV
:   02-02-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/692


Data del document
:   10-12-2009

Organisme emissor
:   Jutjat de Primera Instància Número 4 de Torrent

Tipus de document
:   Anunci

Judici de declaració d'hereus abintestat número 001088/2009. [2010/692]  
Procediment: Declaració d'hereus 001088/2009   
Part demandant: José Zacarías Fernández Taberner, Francisco Fernández Taberner, María Dolores Sánchez Tinajero Vázquez, Arturo Fernández Sánchez Tinajero i Nuria Fernández Sánchez Tinajero.  
Part demandada: Juan Ricardo Fernández Taberner.  
Sobre: declaració d'hereus abintestat.  
Yolanda Calero Isidro, secretària del Jutjat de Primera Instància i Instrucció número 4 de Torrent, faig saber:  
Que a l'expedient de declaració d'hereus abintestat seguit en aquest jutjat al número 1088/2009 per la mort sense testar de Juan Ricardo Fernández Taberner, esdevinguda a Torrent el dia 8 de gener de 2008, promogut per José Zacarías Fernández Taberner, Francisco Fernández Taberner, María Dolores Sánchez Tinajero Vázquez, Arturo Fernández Sánchez Tinajero i Nuria Fernández Sánchez Tinajero, parents en grau del causant, s'ha decidit per resolució d'aquesta data cridar els qui es creguen amb igual o millor dret a l'herència que els qui la sol·liciten, perquè compareguen en el jutjat a reclamar-la dins de 30 dies, a partir de la publicació d'aquest edicte, amb l'advertència que, si no ho fan, els recaurà el perjudici que pertoca en dret.   
Torrent, 10 de desembre de 2009.- La secretària judicial: Yolanda Calero Isidro.
Diari Oficial de la Generalitat Valenciana


Sumari del DOGV 6233, del 25-03-2010 (2010/2901)

Informació pública de l'estudi d'integració paisatgística al polígon 31, parcel·la 217.
---------------------------------------------------------------------------------------

### Dades del document

Número de DOGV
:   6233

Data del DOGV
:   25-03-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/2901


Data del document
:   01-03-2010

Organisme emissor
:   Ajuntament de Carcaixent

Tipus de document
:   Anunci

Descriptors 

:   * Carcaixent
    * pla d'urbanisme
    * administració local

Informació pública de l'estudi d'integració paisatgística al polígon 31, parcel·la 217. [2010/2901]
Diari Oficial de la Generalitat Valenciana


Sumari del DOGV 6201, del 08-02-2010 (2010/873)

RESOLUCIÓ de 4 de gener de 2010, de l'encarregat de l'Oficina Central del Registre de Cooperatives de la Comunitat Valenciana, per la qual s'anuncia el dia i l'hora del sorteig públic per a determinar l'ordre de nomenament d'auditors de comptes per part del Registre de Cooperatives per al supòsit regulat en l'article 50 de la Llei 8/2003, de 24 de març, de Cooperatives de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6201

Data del DOGV
:   08-02-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/873


Data del document
:   04-01-2010

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * cooperativa
    * verificació de comptes

RESOLUCIÓ de 4 de gener de 2010, de l'encarregat de l'Oficina Central del Registre de Cooperatives de la Comunitat Valenciana, per la qual s'anuncia el dia i l'hora del sorteig públic per a determinar l'ordre de nomenament d'auditors de comptes per part del Registre de Cooperatives per al supòsit regulat en l'article 50 de la Llei 8/2003, de 24 de març, de Cooperatives de la Comunitat Valenciana. [2010/873]  
Per a complir adequadament l'article 50 de la Llei 8/2993, de 24 de març, de la Llei de Cooperatives de la Comunitat Valenciana, relatiu al nomenament d'auditors de comptes per part del Registre de Cooperatives, i a l'efecte d'establir el sistema de nomenament d'auditors de comptes, s'anuncia que el desé dia hàbil comptat des de l'endemà de la publicació en el Diari Oficial de la Comunitat Valenciana, a les 12.00 hores, es realitzarà en la seu del Registre Central de Cooperatives sorteig públic pel qual s'establirà la lletra de l'alfabet que determinarà l'ordre dels nomenaments, que s'han d'efectuar en l'exercici 2010, entre els auditors inscrits en el Registre Oficial d'Auditors de Comptes el 31 de desembre de l'any 2009. Si de l'anterior còmput de dates resulta que el dia del sorteig és dissabte, el sorteig es realitzarà el dia hàbil següent.  
La lletra de l'alfabet que es determine en el sorteig mencionat serà la mateixa per a qualsevol dels registres de cooperatives existents a la Comunitat Valenciana, i s'aplicarà a les llistes confeccionades a l'efecte per l'Institut de Comptabilitat i Auditoria de Comptes per a cada circumscripció territorial provincial.  
València, 4 de gener de 2010.- L'encarregat del Registre: José Ignacio Martínez Estevan.
Diari Oficial de la Generalitat Valenciana


Sumari del DOGV 6361, del 23-09-2010 (2010/10313)

Notificació de l'acord d'iniciació. Expedient sancionador número D-401/2010.
----------------------------------------------------------------------------

### Dades del document

Número de DOGV
:   6361

Data del DOGV
:   23-09-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/10750


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació de l'acord d'iniciació. Expedient sancionador número D-401/2010. [2010/10731]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria de Medi Ambient, Aigua, Urbanisme i Habitatge a la persona o entitat denunciada que a continuació s'allista, ja que s'ha intentat la notificació en l'última adreça coneguda, però aquesta no s'ha pogut practicar.  
Expedient número: D-401/2010.  
Interessat: Adrian Sohoreanu.  
Última adreça coneguda: carrer del Topaci, número 1, pis 5é, porta esquerra, lletra D, 03395, Alacant.  
Assumpte: acord d'iniciació de l'expedient sancionador dictat pel director territorial el 22 de juny de 2010.  
L'expedient es troba en el Negociat de Sancions i Recursos de la Conselleria de Medi Ambient, Aigua, Urbanisme i Habitatge, carrer de Churruca, número 29, 03087 Alacant, on heu de comparéixer per a conéixer el contingut íntegre de l'acte en el termini de 10 dies hàbils, comptadors des de l'endemà de la publicació d'aquest edicte en el Diari Oficial de la Comunitat Valenciana.  
Si, transcorregut aquest termini, no heu comparegut, la notificació s'entendrà produïda a tots els efectes legals des de l'endemà del venciment del termini assenyalat per a comparéixer.  
S'informa la persona interessada del dret que l'assisteix d'aportar les al·legacions que estime convenients en la seua defensa o, si escau, a interposar recurs; tot això dins del termini legalment establit. Transcorregut aquest sense haver fet ús d'aquest dret, es dictarà la resolució oportuna.  
Alacant, 7 de setembre de 2010.- El director territorial: Ramón Rizo Aldeguer.